**TÁJÉKOZTATÓ A SZIGETSZENTMIKLÓSI VÁROSI SPORT- ÉS RENDEZVÉNYCSARNOK LÁTOGATÓI RÉSZÉRE**

A kialakult járványügyi helyzetre tekintettel a tanórák, sportegyesületek által szervezett foglalkozások és a rendezvények biztonságos lebonyolítása érdekében a Szigetszentmiklósi Városi Sport- és Rendezvénycsarnok kidolgozott egy eljárásrendet, amelyet az iskolák dolgozóinak és tanulóinak, sportegyesületeknek, valamint a sportolóknak (kiskorúság esetén szülőknek is) és a rendezvényekre látogatóknak tudomásul kell venniük.

A Szigetszentmiklósi Városi Sport- és Rendezvénycsarnokba történő belépésre és használatára a következő szabályok kerülnek bevezetésre:

1. A létesítményt kizárólag egészséges, láztalan, tüneteket nem mutató személy látogathatja. A létesítménybe belépéskor testhőmérséklet mérést kell végezni az foglalkozást/tanórát vezető, vagy rendezvényt szervező által kijelölt személynek.
2. Kiemelt figyelmet kérjük, hogy fordítsanak az alapvető higiénés szabályok betartása. Az egyes tevékenységeket megelőzően és azokat követően szappanos kézmosással vagy alkoholos kézfertőtlenítéssel kell biztosítani a személyes tisztaságot. Különös figyelmet fordítsunk a kézmosásra, saját edzőruha és kulacs használatára, lehetőség szerint az otthon fürdésre és a sporteszközök tisztítására.
3. A foglalkozásokra érkező és távozó sportolók maszkot kell viselniük, valamint érkezéskor és onnan történő távozáskor mindenkinek a bejáratnál kihelyezett kézfertőtlenítővel kézfertőtlenítést kell végezni. Arcot elfedő maszkot a közösségi tereken (előcsarnok, galéria, lelátók, folyosók) kérjük használni.
4. Mindenkivel ajánlott heti rendszerességgel kitölteni a mellékelt Nyilatkozatot („Epidemiológiai kérdőív”) is, amely magába foglalja az ajánlott napi kétszeri testhőmérséklet mérést. Ezt a sportoló, vagy kiskorúak esetén a szülő méri és dokumentálja.
5. Mindenkivel ajánlott aláíratni a mellékelt tájékoztatót, mely alapján a saját felelősség terhe alatt vesz részt a gyermek (kiskorúaknál: szülői aláírás) a tréningeken. Ezt ajánlott megőrizni a későbbiek folyamán is.
6. A következő hetekben lehetőleg a foglalkozások alkalmával kerüljék a fizikai kontaktust, a foglalkozásokon elsősorban erőnléti és állóképességi gyakorlatokat végezzenek a sportolók.
7. Minden sportoló érvényes sportorvosi engedéllyel (alkalmas / versenyezhet) rendelkezzen.
8. A sportolók közötti távolságának legalább 2 méternek kell lennie. Azokon a helyeken, ahol nem lehetséges a biztonságos védőtávolság biztosítása, az arcot elfedő maszkot kérjük használni.
9. Ajánlott ugyanazokkal (maximum 3) a kiscsoportos partnerekkel végezni a foglalkozásokat a járványügyi intézkedések feloldásáig.
10. A foglalkozások után a lehető leghamarabb el kell hagyni az foglalkozás helyszínét, kerülni kell a közelséget a foglalkozáson és az öltözőben is.
11. A 65 évnél idősebb edzőket, munkatársakat továbbra is fokozatosan óvjuk, lehetőleg mentesítsük.
12. Lehetőség szerint ügyelünk kézfertőtlenítők elhelyezésére, azok használatára hívjuk fel a gyermekek figyelmét; Amennyiben lehetséges a cipővédő (lábzsák) biztosítása akkor ennek használatára is sarkalljuk a sportolókat
13. Rendszeresen tisztítsuk és fertőtlenítsük a sporteszközöket.

Szigetszentmiklós, 2020. szeptember 1.